CELEX: 32022D1045
Language: lt
Date: 1656374400000
Title: Politinio ir saugumo komiteto sprendimas (BUSP) 2022/1045 2022 m. birželio 28 d. kuriuo pratęsiamas Europos Sąjungos pasienio pagalbos misijos Rafos perėjimo punktui (ES BAM Rafah) vadovo įgaliojimų terminas (ES BAM Rafah/1/2022)

2022 6 30   
               
               
                  LT
               
               
                  Europos Sąjungos oficialusis leidinys
               
               
                  L 173/75
               
            
         POLITINIO IR SAUGUMO KOMITETO SPRENDIMAS (BUSP) 2022/1045
         2022 m. birželio 28 d.
         kuriuo pratęsiamas Europos Sąjungos pasienio pagalbos misijos Rafos perėjimo punktui (ES BAM Rafah) vadovo įgaliojimų terminas (ES BAM Rafah/1/2022)
         POLITINIS IR SAUGUMO KOMITETAS,
         atsižvelgdamas į Europos Sąjungos sutartį, ypač į jos 38 straipsnio trečią pastraipą,
         atsižvelgdamas į 2005 m. lapkričio 25 d. Tarybos bendruosius veiksmus 2005/889/BUSP dėl Europos Sąjungos pasienio pagalbos misijos Rafah perėjimo punktui (ES PPM Rafah) įsteigimo (1), ypač į jų 10 straipsnio 1 dalį,
         atsižvelgdamas į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     vadovaujantis Bendrųjų veiksmų 2005/889/BUSP 10 straipsnio 1 dalimi, Politinis ir saugumo komitetas (PSK) yra įgaliotas pagal Sutarties 38 straipsnį priimti atitinkamus sprendimus dėl Europos Sąjungos pasienio pagalbos misijos Rafah perėjimo punktui (ES BAM Rafah) politinės kontrolės ir strateginio vadovavimo jai, įskaitant sprendimą paskirti misijos vadovą;
                  
               
                     (2)
                  
                  
                     2020 m. spalio 13 d. PSK priėmė Sprendimą (BUSP) 2020/1548 (2), kuriuo Mihai-Florin BULGARIU paskirtas ES BAM Rafah misijos vadovu laikotarpiui nuo 2020 m. lapkričio 1 d. iki 2021 m. birželio 30 d.;
                  
               
                     (3)
                  
                  
                     2021 m. birželio 28 d. Taryba priėmė Sprendimą (BUSP) 2021/1065 (3), kuriuo ES BAM Rafah įgaliojimų terminas pratęstas iki 2022 m. birželio 30 d.;
                  
               
                     (4)
                  
                  
                     2021 m. liepos 1 d. PSK priėmė Sprendimą (BUSP) 2021/1127 (4), kuriuo ES BAM Rafah misijos vadovo Mihai-Florin BULGARIU įgaliojimų terminas pratęstas nuo 2021 m. liepos 1 d. iki 2022 m. birželio 30 d.;
                  
               
                     (5)
                  
                  
                     2022 m. birželio 27 d. Taryba priėmė Sprendimą (BUSP) 2022/1017 (5), kuriuo ES BAM Rafah įgaliojimų terminas pratęstas iki 2023 m. birželio 30 d.;
                  
               
                     (6)
                  
                  
                     Sąjungos vyriausiasis įgaliotinis užsienio reikalams ir saugumo politikai pasiūlė pratęsti ES BAM Rafah misijos vadovo Mihai-Florin BULGARIU įgaliojimų terminą iki 2023 m. birželio 30 d.,
                  
               PRIĖMĖ ŠĮ SPRENDIMĄ:
         
            1 straipsnis
            ES BAM Rafah misijos vadovo Mihai-Florin BULGARIU įgaliojimų terminas pratęsiamas laikotarpiui nuo 2022 m. liepos 1 d. iki 2023 m. birželio 30 d.
         
         
            2 straipsnis
            Šis sprendimas įsigalioja jo priėmimo dieną.
            Jis taikomas nuo 2022 m. liepos 1 d.
         
         
            Priimta Briuselyje 2022 m. birželio 28 d.
            
               
                  Politinio ir saugumo komiteto vardu
               
               
                  Pirmininkė
               
               D. PRONK
            
         
         
            (1)  OL L 327, 2005 12 14, p. 28.
         
            (2)  2020 m. spalio 13 d. Politinio ir saugumo komiteto sprendimas (BUSP) 2020/1548 dėl Europos Sąjungos pasienio pagalbos misijos Rafah perėjimo punktui (ES BAM Rafah) vadovo skyrimo (ES BAM Rafah/2/2020) (OL L 354, 2020 10 26, p. 5).
         
            (3)  2021 m. birželio 28 d. Tarybos sprendimas (BUSP) 2021/1065, kuriuo iš dalies keičiami Bendrieji veiksmai 2005/889/BUSP dėl Europos Sąjungos pasienio pagalbos misijos Rafah perėjimo punktui (ES PPM Rafah) įsteigimo (OL L 229, 2021 6 29, p. 11).
         
            (4)  2021 m. liepos 1 d. Politinio ir saugumo komiteto sprendimas (BUSP) 2021/1127, kuriuo pratęsiamas Europos Sąjungos pasienio pagalbos misijos Rafah perėjimo punktui (ES BAM Rafah) vadovo įgaliojimų terminas (ES BAM Rafah/1/2021) (OL L 244, 2021 7 9, p. 1).
         
            (5)  2022 m. birželio 27 d. Tarybos sprendimas (BUSP) 2022/1017, kuriuo iš dalies keičiami Bendrieji veiksmai 2005/889/BUSP dėl Europos Sąjungos pasienio pagalbos misijos Rafah perėjimo punktui (ES PPM Rafah) įsteigimo (OL L 170, 2022 6 28, p. 74).